Isabel Peralta

Isabel "Isa" Peralta Rubi (Iruñea, 1921 – L'Alfàs del Pi, 2007) nafar margolaria izan zen.

 Bizitza 
Isabel Peralta Iruñean jaio zen 1921ean. 1954an hasi zen pintatzen, eta Javier Ziga izan zuen lehenbiziko irakaslea. Ondoren, Gerardo Sacristánekin ikasi zuen Iruñeko Arte eta Lanbide Eskolan. Nafarroako Museoan egin zuen aurreneko erakusketa, 1962an. Nafarroatik kanpo, Donostian, Benidormen, La Vila Joiosan eta Zaragozan aurkeztu zituen bere lanak.

Talde erakusketa ugaritan parte hartu zuen, besteak beste Iruñean, Baionan, Bartzelonan, Madrilen, Toronton (Kanada), Caracasen, Frankfurten, New Yorken eta Parisen. Nafarroako Museoan, Miamiko Museum of Hispanic & Latin American Art-en eta Kōchiko Nakatosa Museum of Art-en ikusgai dago haren obra.

 Erreferentziak 

 Kanpo estekak 

Kategoria:Nafarroa Garaiko margolariak
Kategoria:Iruindarrak
Kategoria:XX. mendeko Euskal Herriko margolariak
Kategoria:XXI. mendeko Euskal Herriko margolariak